《声声慢 听范声著酒后琵琶兼与敲棋夜话，戏赠》
清代·张槎

閒情并积，禅榻生寒，天外一轮孤月。畅好征鸿，故里烟花能说。

孤然琮琤碎玉，搅同云、打窗新雪。顿送我，愁千斛、四条弦子轻拨。

且把乡思撇却。灯儿灺、颠倒楸枰还劫。跋扈堪惊，暮气如子已竭。

收拾旗坛战罍，都付与、蜗蛮蚁穴。归来也，尚小范、逼人咄咄。